section_heading: Velike smjene straže
paragraph_text: Ceremonija Velike smjene straže oživljava i prikazuje dnevnu smjenu stražarske posade kakva se odigravala i u vrijeme Banovine Hrvatske neposredno prije Drugog svjetskog rata, o čemu svjedoče i fragmenti dokumentarnog filma iz tog vremena. Ceremonija traje između 10 i 15 minuta, ovisno o tempu izvođenja glazbene pratnje. Ona je zamisao koreografa, redatelja i dramaturga Milka Šparembleka i koreografa Darka Kolara, dok su glazbena pratnja i zapovijedi djelo akademika Igora Kuljerića. Ceremonija je stoga originalno umjetničko djelo u koje je uz karakteristične vojničke elemente utkan i plesni pokret.[http://hrvatski-vojnik.hr/godina-2017-menu/item/3317-ceremonija-velike-smjene-straze-ponovno-na-trgu-sv-marka.html Ceremonija Velike smjene straže ponovno na Trgu sv. Marka, www.hrvatski-vojnik.hr]